als_Latn dik_Latn sag_Latn
Kurvelesh,Tepelenë – zhvillohen dy operacione antikanabis
Nga Anduena Llabani
Sekuestrohen 520 kg lëndë narkotike e dyshuar Cannabis Sattiva. Një person në pranga.
Nga efektivët e Drejtorisë Vendore të Policisë Gjirokastër, në bashkëpunim me efektivët e Komisariatit të Policisë Tepelenë, në bazë të informacioneve të marra në rrugë operative u zhvilluan dy operacione anti Cannabis.
Si rezultat i operacioneve, në vendin e quajtur “Minierat e Gusmarit”, në Kurvelesh, në një objekt të braktisur u kap në flagrancë shtetasi:
Astrit Selmani, 34 vjeç, banues në Borsh, Sarandë.
Nga kontrolli i ushtruar në këtë objekt u gjetën dhe u sekuestruan 30 kg lëndë narkotike Cannabis Sattiva e përpunuar dhe 180 kg lëndë narkotike në proces tharje.
Gjithashtu, nga operacioni i zhvilluar në fshatin Nivicë, në afërsi të rezervuarit, në dy kasolle, u konstatuan bimë narkotike në proces tharje.
Nga kontrolli i ushtruar në këto dy kasolle u gjetën 310 kg lëndë narkotike Cannabis Sattiva në proces tharje si dhe bimë të kultivuara.
Bimët e kultivuara u asgjësuan në vend me anë të djegies.
Policia po punon për identifikimin dhe kapjen e autorëve./Blitz.al/
als_Latn lug_Latn als_Latn als_Latn als_Latn als_Latn als_Latn als_Latn als_Latn als_Latn als_Latn